ai4bharat/Pralekha huggingface dataset:
সড়কপরিবহণওমহাসড়কমন্ত্রক
ন্যাশনাল পারমিট সংগ্রহের জন্য ফাসট্যাগ স্টিকার লাগানো বাধ্যতামূলক
নয়াদিল্লি, ২৭ জুন, ২০১৯
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নিতীন জয়রাম গড়করি আজ লোকসভায় এক লিখিত জবাবে জানিয়েছেন, ২০১৭ দোশরা নভেম্বর তারিখের গেজেট নোটিফিকেশন জিএসআর ১৩৬১  অনুযায়ী, ২০১৭র পয়লা ডিসেম্বরের পর থেকে এম অ্যান্ড এন ক্যাটাগরির আওতায় বিক্রিত সমস্ত যানবাহনের ক্ষেত্রে উৎপাদক সংস্হা বা স্বীকৃত ডিলারের পক্ষ থেকে ফাসট্যাগ স্টিকার লাগানো জরুরি। ন্যাশনাল পারমিট সংগ্রহের জন্য ফাসট্যাগ স্টিকার গাড়িতে লাগানোর বিষয়টি সরকার বাধ্যতামূলক করেছে। পেট্রোল পাম্প এবং ই-বাণিজ্য সাইট অ্যামাজনে ‘এনএইচএআই ফাসট্যাগ’ স্টিকার সহজেই পাওয়ার বন্দোবস্ত করা হয়েছে। উদ্দেশ্য হল, ফাসট্যাগ স্টিকারের ব্যবহার বাড়িয়ে ১০০ শতাংশ নগদহীন পরিষেবা চালু করা।
CG/BD/NS
(Visitor Counter : 77
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প মন্ত্রক, নেফেড-এর সহযোগিতায় পিএমএফ এমই- প্রকল্পের অধীনে প্রথম 'এক জেলা এক পণ্য ' হিসেবে 'দিল্লি বেকস'- এর উদ্বোধন করেছে
নতুন দিল্লি, ২৯ অক্টোবর, ২০২১
খাদ্য প্রক্রিয়াকরণ শিল্প মন্ত্রক, জাতীয় কৃষি সমবায় বিপণন ফেডারেশন অফ ইন্ডিয়া, নেফেডে'র সহযোগিতায় আজ 'এক জেলা এক পণ্য' হিসেবে প্রথম 'দিল্লি বেকস' এর উদ্বোধন করেছে। প্রধানমন্ত্রী ফর্মালাইজেসান অফ মাইক্রো ফুড প্রসেসিং এন্টারপ্রাইজেস বা পিএম এফএমই- এই প্রকল্পের মাধ্যমে নতুন দিল্লির পঞ্চশীল ভবনে আজ এই বেকারি পণ্য সামগ্রী উৎপাদনের ব্যবস্থা করা হয়েছে। কেন্দ্রীয় খাদ্য প্রক্রিয়াকরণ শিল্প মন্ত্রী শ্রী পশুপতি কুমার পরশ এবং ওই মন্ত্রকের প্রতিমন্ত্রী শ্রী প্রহ্লাদ সিং প্যাটেলের উপস্থিতিতে এই বেকারি পণ্যের সূচনা করা হয়েছে। অনুষ্ঠানে উপস্থিত ছিলেন নেফেডের ম্যানেজিং ডিরেক্টর শ্রী সঞ্জিব কুমার চাড্ডা।
এক জেলা এক পণ্য- এই সংকল্প অনুযায়ী এই বেকারি পণ্য সামগ্রী উৎপাদনের আনুষ্ঠানিক উদ্বোধন করা হয়েছে।
দিল্লি বেকস ব্র্যান্ডের এটি প্রথম পণ্য, যেখানে গমের তৈরি রুটি চালু করা হয়েছে। এরপরে আরো পণ্য-সামগ্রী চালু করা হবে। নেফেডে'র মতে, এই ধরনের গমের রুটি একটি বিকল্প পণ্য যা চিনির পরিবর্তে গুড় দিয়ে তৈরি করা হয়। এছাড়াও এতে বনস্পতির পরিবর্তে মাখন থাকে। প্রতিযোগিতামূলক বাজারে এই জাতীয় পণ্যের ২৬০ গ্রামের মূল্য ধরা হয়েছে ৬০ টাকা। যাত্রী তাদের সুবিধা দেবে। একটি আকর্ষণীয় প্যাকেজিং এর মাধ্যমে এই পণ্য বাজারে বিপণনের ব্যবস্থা করা হয়েছে। এই ধরনের প্যাকেজিং এর ফলে আর্দ্রতা এবং সূর্যালোক পণ্যটির ওপর কোনো প্রভাব ফেলতে পারবে না। অর্থাৎ তা দীর্ঘদিন সতেজ রাখতে সাহায্য করবে।
প্রধানমন্ত্রী ফর্মালাইজেশান অফ মাইক্রো ফুড প্রসেসিং এন্টারপ্রাইজেস প্রকল্পের অধীনে কেন্দ্রীয় খাদ্য প্রক্রিয়াকরণ শিল্প মন্ত্রক নেফেডের সঙ্গে এ বিষয়ে একটি চুক্তি স্বাক্ষর করেছে। এই পণ্য বাজারে বিপণনের ব্যবস্থা তারাই করবেন।
মন্ত্রকের এই ধরনের পদক্ষেপ আত্মনির্ভর ভারত অভিযানের অঙ্গ হিসেবে প্রভাব বিস্তার করবে বলে মন্ত্রকের পক্ষ থেকে জানানো হয়েছে।
এজাতীয় পণ্য নেফেডে'র নিজস্ব বিপণন কেন্দ্র ছাড়াও সারাদেশের বিভিন্ন ই-কমার্স প্ল্যাটফর্ম ও রিটেল স্টোর গুলি থেকে পাওয়া যাবে।
আত্মনির্ভর ভারত অভিযানের অঙ্গ হিসাবে কেন্দ্রীয় সরকার প্রধানমন্ত্রী ফর্মালাইজেশান অফ মাইক্রো ফুড প্রসেসিং এন্টারপ্রাইজেস প্রকল্পটি চালু করেছে। এর ফলে খাদ্য প্রক্রিয়াকরণ শিল্প গুলি উপকৃত হবে। কেন্দ্রীয় সরকারের পাঁচ বছরের জন্য দশ হাজার কোটি টাকার এই প্রকল্পে সারাদেশে প্রায় ২ লক্ষ খাদ্য প্রক্রিয়াকরণ শিল্পকে উন্নয়নের ক্ষেত্রে সহযোগিতা করবে।
CG/ SB
(Visitor Counter : 153
জাহাজচলাচলমন্ত্রক
দেশের মধ্যে প্রথম বন্দর হিসেবে কলকাতার শ্যামাপ্রসাদ মুখোপাধ্যায় বন্দরে রেডিও ওভার ইন্টারনেট প্রোটোকল ব্যবস্থার উদ্বোধন হল
নয়াদিল্লী, ২৬ অক্টোবর, ২০২১
কলকাতার শ্যামাপ্রসাদ মুখোপাধ্যায় বন্দরে গত সন্ধ্যায় জাহাজের সঙ্গে দূরপাল্লার যোগাযোগ ব্যবস্থা- রেডিও ওভার ইন্টারনেট প্রোটোকল  ব্যবস্থার উদ্বোধন হয়েছে। ভারতে প্রধান প্রধান বন্দরগুলির মধ্যে এই বন্দরেই আরওআইপি ব্যবস্থার সূচনা হল। মূলত ৪টি জায়গা থেকে দূরপাল্লার যোগাযোগ ব্যবস্থা নিয়ন্ত্রণ করা হবে। এর ফলে কলকাতা বন্দর থেকে রেডিওর মাধ্যমে স্যান্ডহেড পর্যন্ত নৌযানগুলির সঙ্গে যোগাযোগ রক্ষা করা সম্ভব হবে। প্রতিকূল আবহাওয়া বা নানান পরিস্থিতিতে এই ব্যবস্থা জাহাজগুলির জন্য অত্যন্ত সুবিধাজনক হবে। বন্দরের চেয়ারম্যান শ্রী বিনীত কুমার নতুন ব্যবস্থার প্রশংসা করে বলেছেন ১২৫ বছর ধরে দেশের একমাত্র নদী বন্দর- শ্যামাপ্রসাদ মুখোপাধ্যায় বন্দর উল্লেখযোগ্য অবস্থান বজায় রেখেছে।
CG/CB /NS
(Visitor Counter : 135
ক্রেতা, খাদ্যএবংগণবন্টনমন্ত্রক
ভোজ্য তেলের ওপর শুল্কের হার কমানোর ফলে দৈনিক পাইকারি দাম উল্লেখযোগ্য ভাবে হ্রাস পেয়েছে
নয়াদিল্লী, ১৭ সেপ্টেম্বর, ২০২১
কেন্দ্রীয় সরকার এক সপ্তাহ আগে ভোজ্য তেলের দাম কমানোর জন্য গুরুত্বপূর্ণ পদক্ষেপ গ্রহণ করেছিল। ভোজ্য তেলের ওপর শুল্কের হার কমানোর পরে দৈনিক পাইকারি মূল্য উল্লেখযোগ্যভাবে হ্রাস পেয়েছে। এরফলে এক সপ্তাহের মধ্যেই ভোজ্য তেলের দৈনিক পাইকারি দামে ব্যাপক পার্থক্য দেখা গেছে।
প্যাকেটজাত পাম ওয়েলের দৈনিক পাইকারি দাম ২.৫০ শতাংশ, তিলজাত তেলের দাম ২.০৮ শতাংশ, নারকেল তেলের দাম ১.৭২ শতাংশ, প্যাকেটজাত চিনা বাদাম তেলের দাম ১.৩৮ শতাংশ, প্যাকেটজাত সূর্যমুখী তেলের দাম ১.৩০ শতাংশ, প্যাকেটজাত সরষের তেলের দাম ০.৯৭ শতাংশ, প্যাকেট বনস্পতির দাম ০.৭১ শতাংশ এবং প্যাকেটজাত সয়া তেলের দাম ০.৬৮ শতাংশ হ্রাস পেয়েছে।
সমস্ত রাজ্য এবং ভোজ্য তেল শিল্প সমিতিগুলির সঙ্গে আলাপ-আলোচনার ওপর ভিত্তি করে আরও পরিবর্তন নিয়ে আসার প্রয়োজন রয়েছে। পরবর্তী পদক্ষেপ হিসেবে খাদ্য ও গণবন্টন দপ্তর দেশে সাপ্তাহিক ভিত্তিতে ভোজ্যতেল/তৈল বীজের মজুতের বিষয়ে পর্যবেক্ষণের জন্য একটি ওয়েব পোর্টাল তৈরির প্রক্রিয়া শুরু করেছে। এই পোর্টালে মিল মালিকরা, তেল শোধনকারী সংস্থা, পাইকারি বিক্রেতা এবং আড়তদাররা তথ্য জমা করবেন। রাজ্যগুলিকে ভোজ্য তেলের ন্যায্য মূল্য সুনিশ্চিত করার জন্য খুচরো মূল্য তুলে ধরার নির্দেশ দেওয়া হয়েছে।
CG/SS/NS
(Visitor Counter : 135
যুবওক্রীড়াবিষয়কমন্ত্রক
ডোপিং-এর বিরুদ্ধে জোরদার প্রচারের আহ্বান জানালেন শ্রী কিরেন রিজিজু
নয়াদিল্লি, ১০ ডিসেম্বর, ২০১৯
ডোপিং-এর বিরুদ্ধে জোরদার প্রচারের আহ্বান জানালেন কেন্দ্রীয় ক্রীড়া এবং যুব বিষয়ক স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু। তিনি বলেন, খেলা শুরুর দিন থেকে প্রত্যেক খেলোয়ারের হৃদয়ে ক্রীড়া পরিচ্ছন্ন সম্পর্কে বদ্ধমূল ধারণা থাকা প্রয়োজন। ন্যাশনাল অ্যান্টি ডোপিং এজেন্সির দূত হিসেবে অভিনেতা সুনীল শেট্টিকে নিয়োগ অনুষ্ঠানে একথা জানান তিনি। শ্রী রিজিজু বলেন, সরকারের কর্মসূচির একটি বিষয় হল স্বচ্ছ খেলাধুলা। খেলোয়ারদের সাফল্য আসে অনুশীলনের মধ্যে দিয়ে। তবে তারজন্য ডোপিং-এর মতো কোনও অসৎ উপায় অবলম্বন করা উচিত নয় যাতে দেশের বদনাম হয়।
চলতি বছরে আগস্টে প্রধানমন্ত্রী শ্রী নরেন্দ্র মোদী ফিট ইন্ডিয়া মুভমেন্টের সূচনা করেছিলেন। সেই প্রসঙ্গ উত্থাপন করে মন্ত্রী বলেন, এ বিষয়ে দেশের নাগরিকদের মধ্যে জনসচেতনতা গড়ে তোলা প্রয়োজন। এরজন্য নিত্য নৈমিত্তিক জীবনে খেলাধুলা, যোগা এবং অন্যান্য শারীরিক কসরতের প্রয়োজনের কথাও তুলে ধরেন তিনি। ন্যাশনাল অ্যান্টি ডোপিং এজেন্সি খেলোয়ারদের মধ্যে ডোপিং-এর বিরুদ্ধে সচেতনতা গড়ে তুলতে গুরুত্বপূর্ণ ভূমিকা পালন করে চলেছে বলেও জানান শ্রী রিজিজু। তিনি বলেন, এই সংস্হার প্রচার দূত হিসেবে অভিনেতা সুনীল শেট্টি আগামীদিনে ডোপিং-এর বিরুদ্ধে প্রচার চালাবেন সুনীল শেট্টির শারীরিক সুস্হতা খেলোয়াড়-সহ দেশবাসীকে অনুপ্রাণিত করবে বলেও তিনি জানান।
অনুষ্ঠানের ভাষণে অভিনেতা সুনীল শেট্টি বলেন, আর্য়ুবেদ এবং যোগা সাধারণ মানুষকে সুস্হ ও সবল থাকার শক্তি যোগায়। অনুষ্ঠানে ন্যাশনাল অ্যান্টি ডোপিং এজেন্সির মহানির্দেশক শ্রী নবীন আগরওয়াল উপস্হিত ছিলেন।
SSS/SS/NS
(Visitor Counter : 39
প্রধানমন্ত্রীরদপ্তর
সশস্ত্র বাহিনীর পতাকা দিবস উপলক্ষে বাহিনীর শৌর্য ও ত্যাগ স্বীকারকে অভিবাদন জানালেন প্রধানমন্ত্রী
নয়াদিল্লি, ৭ ডিসেম্বর ২০২২
সশস্ত্র বাহিনীর পতাকা দিবস উপলক্ষে বীর সেনানীদের অভিবাদন জানিয়েছেন প্রধানমন্ত্রী শ্রী নরেন্দ্র মোদী।
বাহিনীর শৌর্য, সাহসিকতা ও আত্মোৎসর্গের মানসিকতার বিশেষ প্রশংসাও করেছেন তিনি।
এক ট্যুইট বার্তায় প্রধানমন্ত্রী বলেছেন –
“আজ সশস্ত্র বাহিনীর পতাকা দিবস। এই উপলক্ষে আমাদের সেনাবাহিনীর শৌর্য ও ত্যাগ স্বীকারকে আমি সম্মান জানাই। জাতির সুরক্ষায় বহু দশক ধরেই তাঁরা এক অগ্রণী ভূমিকা পালন করে চলেছেন। এক শক্তিশালী ভারত গঠনের লক্ষ্যে তাঁদের বিশেষ অবদানও রয়েছে। আমি সকলকেই সশস্ত্র বাহিনীর পতাকা দিবসের তহবিলে দান করার আহ্বান জানাচ্ছি।”
(PG/SKD/DM
স্বাস্থ্যওপরিবারকল্যাণমন্ত্রক
কোভিড পরবর্তী অসুখ সম্পর্কিত সমীক্ষা
নতুন দিল্লি, ৩ আগস্ট, ২০২১
স্বাস্থ্য গবেষণা দপ্তরের অধীন স্বশাসিত সংস্থা ভারতীয় চিকিৎসা গবেষণা পরিষদ  দেশের ২০টি জায়গায় কোভিড ক্লিনিক্যাল রেজিস্ট্রি গড়ে তুলেছে। অসুখ সম্পর্কিত বিভিন্ন খতিয়ান লিপিবদ্ধকরণের জন্য গড়ে তোলা এই ক্লিনিকগুলি কোভিড-১৯-এর প্রভাব এবং ক্লিনিক্যাল টিটমেন্ট বা চিকিৎসা সম্পর্কিত তথ্য একত্রিত করে। তবে, হাসপাতালে চিকিৎসাধীন রোগীদের ক্ষেত্রেই কেবল এধরণের তথ্য সংগ্রহ করা হয়। কোভিড পরবর্তী সমীক্ষা বিভিন্ন ধরণের অসুস্থতার ক্ষেত্রে পরিচালিত হচ্ছে। স্বাস্থ্যের বিষয়টি যদিও রাজ্যের এক্তিয়ারভুক্ত, তথাপি কেন্দ্রীয় সরকার নিজেদের এক্তিয়ারে থাকা স্বাস্থ্য কেন্দ্রগুলিতে প্রয়োজন সাপেক্ষে পোস্ট কোভিড ক্লিনিক বা কোভিড পরবর্তী রোগ নিরুপন কেন্দ্র গড়ে তুলতে রাজ্যগুলিকে পরামর্শ দিয়েছে।
কোভিড পরবর্তী বিভিন্ন ধরণের অসুস্থতা ও সমস্যা সম্পর্কিত মডিউল বা গাইডলাইন প্রনয়ণের জন্য একটি বিশেষজ্ঞ কমিটি কাজ করে চলেছে।
রাজ্যসভায় আজ এক লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার।
CG/BD/AS
(Visitor Counter : 72
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৭৫.৬৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১২.৬৮ কোটি টিকার ডোজ রয়েছে
নতুন দিল্লি, ২৭ ফেব্রুয়ারি, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ২৭ ফেব্রুয়ারি পর্যন্ত ১৭৫.৬৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৬৮ লক্ষ  টিকার ডোজ রয়েছে।
CG/SB
(Visitor Counter : 108
প্রধানমন্ত্রীরদপ্তর
প্রধানমন্ত্রী ‘অজ্ঞাত পরিচয় সৈনিকদের সমাধিতে’ শ্রদ্ধা নিবেদন করেছেন
নয়াদিল্লি, ২৫ আগস্ট, ২০২৩
প্রধানমন্ত্রী শ্রী নরেন্দ্র মোদী আজ এথেন্সে ‘অজ্ঞাত পরিচয় সৈনিকদের সমাধিতে’ শ্রদ্ধা নিবেদন করেছেন।
প্রধানমন্ত্রী ‘অজ্ঞাত পরিচয় সৈনিকদের সমাধিতে’ পুষ্পার্ঘ অর্পণ করেন। এরপর তিনি আনুষ্ঠানিক গার্ড অফ অনার পরিদর্শন করেছেন।
(AC/AB/NS
রেলমন্ত্রক
অক্সিজেন এক্সপ্রেস ট্রেনগুলিতে উত্তরপ্রদেশ, মহারাষ্ট্র, দিল্লি ও মধ্যপ্রদেশে ৫১০ মেট্রিক টন অক্সিজেন সরবরাহ
নতুন দিল্লি, ২৮ এপ্রিল, ২০২১
ভারতীয় রেল দেশের বিভিন্ন অংশে চিকিৎসার জন্য ব্যবহৃত তরল অক্সিজেনের সরবরাহ অব্যাহত রেখেছে। এখনও পর্যন্ত ভারতীয় রেল মহারাষ্ট্র, উত্তরপ্রদেশ, মধ্যপ্রদেশ ও দিল্লিতে ৫১০ মেট্রিক টনের বেশি চিকিৎসার জন্য ব্যবহৃত তরল অক্সিজেন সরবরাহ করেছে।
হরিয়ানা সরকারের পক্ষ থেকেও অক্সিজেন এক্সপ্রেস ট্রেনের জন্য রেলমন্ত্রকের কাছে অনুরোধ জানানো হয়। বর্তমানে খালি ট্যাঙ্কারগুলি ফরিদাবাদে রেকের সঙ্গে জোড়া হচ্ছে। এরপর, এই ট্যাঙ্কারগুলিতে অক্সিজেন ভরার জন্য রাউরকেল্লাতে পাঠানো হবে। এখনও পর্যন্ত প্রাথমিক পরিকল্পনা অনুযায়ী হরিয়ানাতে দুটি অক্সিজেন এক্সপ্রেস ট্রেন পাঠানো হবে, যার প্রত্যেকটিতে ৫টি করে ট্যাঙ্কার থাকবে।
মধ্যপ্রদেশে ইতিমধ্যেই ৬৪ মেট্রিক টনের বেশি তরল অক্সিজেন নিয়ে প্রথম ট্রেনটি আজ সকালে পৌঁছেছে। উত্তরপ্রদেশের লক্ষ্ণৌতে চতুর্থ অক্সিজেন এক্সপ্রেস ট্রেনটি আজ পৌঁছবে। এই ট্রেনটিতে তিনটি ট্যাঙ্কার রয়েছে। এছাড়াও আরও একটি খালি রেক লক্ষ্ণৌ থেকে বোকারো রওনা হবে। রেলের পক্ষ থেকে উত্তরপ্রদেশে তরল অক্সিজেনবাহী ট্রেনের যাতায়াত অব্যাহত রয়েছে। এর ফলে, উত্তরপ্রদেশবাসীদের চিকিৎসার জন্য ব্যবহৃত তরল অক্সিজেনের চাহিদা অনেকাংশে কমবে।
এখনও পর্যন্ত ভারতীয় রেল উত্তরপ্রদেশে ২০২ মেট্রিক টন, মহারাষ্ট্রে ১৭৪ মেট্রিক টন, দিল্লিতে ৭০ মেট্রিক টন এবং মধ্যপ্রদেশে ৬৪ মেট্রিক টন তরল অক্সিজেন সরবরাহ করেছে।
SC/BD/AS/
(Visitor Counter : 161
প্রতিরক্ষামন্ত্রক
মিগ-২১ এয়ারক্রাফট্
নয়াদিল্লি, ২০ ডিসেম্বর, ২০২১
ভারতীয় বায়ুসেনার আধুনিকীকরণের জন্য তেজস’কে অন্তর্ভুক্ত করা হয়েছে। মিগ-২১ যুদ্ধ বিমানের পরিবর্তন হিসাবে তেজসকে ভারতীয় বায়ুসেনায় অন্তর্ভুক্ত করা হচ্ছে না। চলতি বছরের ৩০ সেপ্টেম্বর পর্যন্ত ৬ হাজার ৬৫৩ কোটি টাকা ব্যয়ে ২৪টি এলসিএ তেজস সরবরাহ করা হয়েছে। ভারতীয় বায়ুসেনার সঙ্গে হ্যাল-এর চুক্তি অনুযায়ী, মোট ১২৩টি তেজস যুদ্ধ বিমান তৈরি করা হবে। ভারতীয় প্রতিরক্ষা পরিষেবা/গ্রাহকের রপ্তানি চাহিদার উপর ভিত্তি করে পরবর্তী পর্যায়ে তেজস যুদ্ধ বিমান তৈরি নির্ভর করছে।
রাজ্যসভায় আজ এক লিখিত উত্তরে একথা জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/SB
(Visitor Counter : 124
স্বাস্থ্যওপরিবারকল্যাণমন্ত্রক
নতুন দিল্লীর এইমস-এর “ই-আইসিইউ” ভিডিও কনসালটেশন কর্মসূচি এগিয়ে চলেছে
নয়াদিল্লী, ২০ জুলাই, ২০২০
কোভিড-১৯এ মৃত্যুহার কমাতে কেন্দ্রীয় সরকারের বিভিন্ন প্রয়াস আরও জোরদার করতে নতুন দিল্লীর এইমস গত ৮ই জুলাই থেকে দেশের বিভিন্ন হাসপাতালে আইসিইউ চিকিসকদের সঙ্গে ভিডিও কনসালটেশন কর্মসূচি শুরু করেছে। 'ই-আইসিইউ' নামের এই কর্মসূচির উদ্দেশ্য হল, বিভিন্ন হাসপাতাল ও কোভিড কেয়ার সেন্টারে কোভিড-১৯ রোগীদের চিকিৎসার কাজে যুক্ত চিকিৎসকদের মধ্যে চিকিৎসা পরিষেবা সম্পর্কিত বিষয়ে আলাপ-আলোচনা করা। এই কর্মসূচির মাধ্যমে কোভিড-১৯ চিকিৎসার কাজে যুক্ত ফিজিসিয়ানরা এবং আইসিইউ-এর দায়িত্বে থাকা চিকিৎসকরা বিভিন্ন বিষয়ে জানার সুযোগ পাবেন এবং তাঁদের অভিজ্ঞতা ও জ্ঞান এইমস-এর বিশেষজ্ঞ চিকিৎসকদের সঙ্গে বিনিময় করতে পারবেন।
ভিডিও প্ল্যাটফর্মের মাধ্যমে এ ধরণের আলাপ-আলোচনার প্রাথমিক উদ্দেশ্য হল প্রাপ্ত অভিজ্ঞতা থেকে শিক্ষা নিয়ে তা বিশেষজ্ঞদের সঙ্গে আলোচনার মাধ্যমে কোভিড-১৯এ মৃত্যুহার কমানো। ইতিমধ্যেই ভিডিও প্ল্যাটফর্মের মাধ্যমে চারটি আলোচনাসভা আয়োজিত হয়েছে।
দেড় থেকে দু-ঘন্টার প্রতিটি আলোচনা সভায় চিকিৎসকরা কোভিড-১৯ রোগীদের চিকিৎসা পরিষেবা সম্পর্কিত বিভিন্ন বিষয় নিয়ে মতামত প্রকাশ করেছেন। এ ধরণের আলোচনা সভাগুলিতে অগ্রাধিকার পেয়েছে কোভিড-১৯ চিকিৎসা পদ্ধতির নিত্যনতুন বিভিন্ন পন্থার বিষয়গুলি। এ ছাড়াও আইসিইউ এবং ভেন্টিলেটরে থাকা রোগীদের অক্সিজেন সরবরাহ, ভেন্টিলেটর বসানোর পদ্ধতি প্রভৃতি সম্পর্কে আলোচনা হয়েছে।
চিকিৎসাধীন রোগীর সঙ্গে সহজ-সরল পদ্ধতিতে শারীরিক পরিস্থিতি সম্পর্কে জানানোর উপায়, স্বাস্থ্য পরিষেবার সঙ্গে যুক্ত কর্মীদের শারীরিক পরীক্ষা, ডায়াবেটিস রোগীদের উপযুক্ত চিকিৎসা পরিষেবা, স্ট্রোক, ডায়রিয়া ও অন্যান্য অসুখের ক্ষেত্রে যথা সময়ে চিকিৎসা পরিষেবা দান, রোগীদের সঙ্গে চিকিৎসকদের যোগাযোগ প্রভৃতি বিষয়গুলি নিয়ে আলোচনা হয়।
আগামী সপ্তাহগুলিতেও নতুন দিল্লীর এইমস-এর পক্ষ থেকে ই-আইসিইউ ভিডিও কনসালটেশন কর্মসূচির আয়োজন করা হবে। দেশে ৫০০ বা তার বেশি শয্যা রয়েছে এমন হাসপাতালগুলির আইসিইউ বিভাগের চিকিৎসকদের এই কর্মসূচিতে সামিল করা হবে।
(CG/BD/NS
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৪ কোটি ৫৯ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ৩৮ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ৩১ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৪ কোটি ৫৯ লক্ষ ৬৯ হাজার ৫২৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ৩৮ লক্ষ ৩৫ হাজার ৫১১টি টিকার ডোজ হাতে রয়েছে।
CG/CB/SB
(Visitor Counter : 91
ক্রেতা, খাদ্যএবংগণবন্টনমন্ত্রক
ভারতীয় মানক ব্যুরোর “এক দেশ এক মান” ব্যবস্থার আওতায় রিসার্চ ডিজাইন অ্যান্ড স্ট্যান্ডার্ডস অর্গানাইজেশন দেশের প্রথম এসডিও প্রতিষ্ঠান হয়ে উঠতে চলেছে
নয়াদিল্লি, ১ জুন, ২০২১
ভারতীয় রেলের রিসার্চ ডিজাইন অ্যান্ড স্ট্যান্ডার্ডস অর্গানাইজেশন  প্রতিষ্ঠানটি ভারতীয় মানক ব্যুরোর  ‘এক দেশ এক মান’ কর্মসূচির আওতায় দেশের প্রথম এসডিও প্রতিষ্ঠান হয়ে উঠতে চলেছে। রেল এবং গ্রাহক বিষয়ক দপ্তরের অধীন এই দুটি প্রতিষ্ঠানের মধ্যে আদর্শ মান বজায় রাখার ক্ষেত্রে অভিনব এই উদ্যোগ দেশের অন্যান্য প্রতিষ্ঠানগুলির কাছে দৃষ্টান্ত হয়ে উঠতে চলেছে। দেশের অগ্রণী গবেষণা ও মান নির্ণায়ক প্রতিষ্ঠানগুলির কাছে আদর্শ মান মেনে চলা তথা বিশ্বমানের ব্যবস্থা কার্যকর করা অত্যন্ত গুরুত্বপূর্ণ হয়ে উঠেছে।
উল্লেখ করা যেতে পারে যে, ভারতীয় মানক ব্যুরো ‘এক দেশ এক মান’ ব্যবস্থা চালু করেছে। জাতীয় স্তরের মান নির্ণায়ক এই প্রতিষ্ঠানটি আদর্শ মান অনুসরণ করার ক্ষেত্রে গবেষণা ও মান নির্ণয়ের সঙ্গে যুক্ত প্রতিষ্ঠানগুলিকে এসডিও স্বীকৃতি দিয়ে থাকে। ‘এক দেশ এক মান’ ব্যবস্থার মাধ্যমে ভারতীয় মানক ব্যুরো দেশে মানক ব্যবস্থায় উন্নয়নের সঙ্গে যুক্ত বিভিন্ন প্রতিষ্ঠানের ক্ষমতা এবং দক্ষতা বাড়ানোর লক্ষ্যে কাজ করে চলেছে।
ভারতীয় রেলের লক্ষ্ণৌস্থিত রিসার্চ ডিজাইন অ্যান্ড স্ট্যান্ডার্ডস অর্গানাইজেশনটি একমাত্র গবেষণা ও উন্নয়নমূলক প্রতিষ্ঠান যা রেলের বিভিন্ন ক্ষেত্রে আদর্শ মানক ব্যবস্থার প্রবর্তনে যুক্ত রয়েছে। রেলের এই প্রতিষ্ঠানটি স্ট্যান্ডার্ড ডেভেলপিং অর্গানাইজেশন বা এসডিও স্তরের একটি প্রতিষ্ঠান হয়ে ওঠার লক্ষ্যে ভারতীয় মানক ব্যুরোর কাছে স্বীকৃতির জন্য আবেদন জানায়। এ ধরনের প্রতিষ্ঠান হিসেবে ঘোষণা করার পূর্বে মানক ব্যুরো যাবতীয় আদর্শ মানক মেনে চলা হচ্ছে কিনা তা যাচাই করে স্বীকৃতির বিষয়টি স্থির করে থাকে। রেলের এই প্রতিষ্ঠানটির মানক প্রণয়ন ব্যবস্থা পর্যালোচনা করার পর গত ২৪ মে ভারতীয় মানক ব্যুরো ওই প্রতিষ্ঠানটিকে এসডিও প্রতিষ্ঠানের স্বীকৃতি দেয়।
ভারতীয় মানক ব্যুরোর এই স্বীকৃতিদানের ফলে রেলের এই প্রতিষ্ঠানটি প্রযুক্তিগত মানোন্নয়ন ও উদ্ভাবনের ক্ষেত্রে আদর্শ মান প্রণয়নে আরও এক কদম অগ্রসর হবে।
CG/BD/DM/
(Visitor Counter : 213
প্রতিরক্ষামন্ত্রক
যেসব সেনাকর্মী পরিবারে অন্যভাবে সক্ষম শিশুরা রয়েছে তাদের জন্য আবাসন বরাদ্দে অগ্রাধিকার সংক্রান্ত ক্ষমতা
নয়াদিল্লি, ৩ জুলাই, ২০১৮
প্রতিরক্ষা মন্ত্রক সম্প্রতি এক নির্দেশে যেসব সেনা কর্মীদের পরিবার অন্যভাবে সক্ষম শিশুরা রয়েছে তাদের জন্য অগ্রাধিকারের ভিত্তিতে আবাসন বরাদ্দের ক্ষমতা বিকেন্দ্রীকরণ করেছে। এখন থেকে স্হানীয় সেনা কর্তৃপক্ষের হাতে সাব এরিয়ার জিওসি পর্যায়ে প্রাথমিকভাবে তিন বছরের জন্য এই ধরনের অগ্রাধিকার ভিত্তিক আবাসন বরাদ্দের ক্ষমতা দেওয়া হয়েছে। এই কর্তৃপক্ষ এমনকি পরবর্তী পর্যায়ে আরও দু বছরের জন্য এই বরাদ্দের মেয়াদ বাড়াতে পারবেন। তিন বাহিনীর সব শাখার ক্ষেত্রেই এই সিদ্ধান্ত কার্যকর হবে। কমান্ড হাসপাতালগুলির ক্ষেত্রে অবশ্য এই কাজের জন্য হাসপাতালের কমান্ডান্টকে উপযুক্ত কর্তৃপক্ষ হিসাবে ক্ষমতা দেওয়া হয়েছে।
খুব স্বল্প সময়ের মধ্যে যেসব সেনাকর্মীকে দেশের বিভিন্ন জায়গায় বদলি হতে হয়, তাদের পরিবারে অন্যভাবে সক্ষম শিশুরা থাকলে নতুন এই সিদ্ধান্তের ফলে আবাসন সংক্রান্ত অসুবিধাগুলি দুর হবে বলে মনে করা হচ্ছে।
CG/PB/NS/…
(Visitor Counter : 38
প্রধানমন্ত্রীরদপ্তর
প্রধানমন্ত্রী এবং সংযুক্ত আরব আমিরশাহীর রাষ্ট্রপতি ও আবুধাবীর প্রশাসক শেখ মোহামেদ বিন জায়েদ আল নাহিয়ানের মধ্যে বৈঠক
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী মঙ্গলবার মিউনিখ থেকে দেশে ফেরার সময় আবুধাবীতে সংক্ষিপ্ত্ সময়ের জন্য যাত্রা বিরতি করেন। তিনি সংযুক্ত আরব আমিরশাহীর রাষ্ট্রপতি এবং আবুধাবীর শাসক শেখ মোহামেদ বিন জায়েদ আল নাহিয়ানের সঙ্গে সাক্ষাৎ করেন। ২০১৯ সালের অগাস্ট মাসে প্রধানমন্ত্রীর আবুধাবী সফরের পর এই প্রথম তাঁদের মুখোমুখী বৈঠক।
সংযুক্ত আরব আমিরশাহীর প্রাক্তন রাষ্ট্রপতি শেখ খলিফা বিন জায়েদ আল নাহিয়ান গত মাসে প্রয়াত হন। প্রধানমন্ত্রী্র এবারের সফরের মূল উদ্দেশ্য প্রাক্তন রাষ্ট্রপতির প্রয়াণে ব্যক্তিগত শোক জ্ঞাপন করা। তিনি শেখ মোহামেদ বিন জায়েদ আল নাহিয়ান, সংযুক্ত আরব আমিরশাহীর জাতীয় নিরাপত্তা উপদেষ্টা শেখ তাহনাউন বিন জায়েদ আল নাহিয়ান, উপ-প্রধানমন্ত্রী শেখ মনসুর বিন জায়েদ আল নাহিয়ান, আবুধাবী বিনিয়োগ কর্তৃপক্ষের ম্যানেজিং ডাইরেক্টর শেখ হামিদ বিন জায়েদ আল নাহিয়ান, বিদেশ ও আন্তর্জাতিক সহযোগিতা মন্ত্রী শেখ আব্দুল্লাহ বিন জায়েদ আল নাহিয়ান সহ অন্যান্যদের প্রতি তাঁর আন্তরিক শোক প্রকাশ করেছেন।
প্রধানমন্ত্রী সংযুক্ত আরব আমিরশাহীর তৃতীয় রাষ্ট্রপতি এবং আবুধাবীর শাসক হিসাবে নির্বাচিত হওয়ায় শেখ মোহামেদ বিন জায়েদ আল নাহিয়ান-কে অভিনন্দন জানিয়েছেন।
উভয় নেতা ভারত – সংযুক্ত আরব আমিরশাহীর সর্বাঙ্গীন কৌশলগত অংশীদারিত্বের বিভিন্ন দিক নিয়ে পর্যালোচনা করেছেন। গত কয়েক বছর ধরে তাঁরা এই অংশীদারিত্বের বিষয়ে কাজ করে চলেছেন। এর আগে ১৮ই ফেব্রুয়ারি উভয় দেশ সর্বাঙ্গীন অর্থনৈতিক অংশীদারিত্ব চুক্তি ভার্চ্যুয়াল পদ্ধতিতে স্বাক্ষর করে, যা পয়লা মে থেকে কার্যকর হয়েছে। এই চুক্তি স্বাক্ষর হওয়ার ফলে দুটি দেশের মধ্যে ব্যবসা-বাণিজ্য ও বিনিয়োগ বৃদ্ধি পাবে বলে আশা করা হচ্ছে। ২০২১-২২ অর্থবর্ষে উভয় দেশের মধ্যে দ্বিপাক্ষিক বাণিজ্যের পরিমাণ ছিল প্রায় ৭ হাজার ২০০ কোটি মার্কিন ডলার। ভারতের তৃতীয় বৃহত্তম বাণিজ্যিক অংশীদার সংযুক্ত আরব আমিরশাহী ভারতীয় পণ্য রপ্তানী ক্ষেত্রে দ্বিতীয় বৃহত্তম গন্তব্য। গত কয়েক বছর ধরে সংযুক্ত আরব আমিরশাহীর বিভিন্ন সংস্থা ভারতে প্রত্যক্ষ বিদেশি বিনিয়োগ করছে। বর্তমানে এর পরিমাণ ১ হাজার ২০০ কোটি মার্কিন ডলার।
ভার্চ্যুয়াল বৈঠকের সময় উভয় নেতা একটি পরিকল্পনা সম্বলিত বিবৃতি প্রকাশ করেন, যাতে ব্যবসা-বাণিজ্য, বিনিয়োগ, পুনর্নবীকরণযোগ্য জ্বালানী সহ সব ধরনের জ্বালানী, খাদ্য নিরাপত্তা, স্বাস্থ্য, প্রতিরক্ষা, দক্ষতা, শিক্ষা, সংস্কৃতি এবং দুটি দেশের মানুষের মধ্যে যোগাযোগ সহ বিভিন্ন বিষয়ে সহযোগিতার কথা উল্লেখ রয়েছে। সংশ্লিষ্ট ক্ষেত্রে অংশীদারিত্বের বিষয়ে উভয় নেতা সন্তোষ প্রকাশ করেছেন - তাঁদের মধ্যে বন্ধুত্ব ও দুটি দেশের মানুষের মধ্যে ঐতিহাসিক সম্পর্কের কারণেই যা বাস্তবায়িত হয়েছে। ভারত ও সংযুক্ত আরব আমিরশাহীর মধ্যে জ্বালানী ক্ষেত্রে শক্তিশালী অংশীদারিত্ব রয়েছে। বর্তমানে পুনর্নবীকরণযোগ্য জ্বালানী ক্ষেত্রকে গুরুত্ব দেওয়া হচ্ছে।
প্রধানমন্ত্রী কোভিডকালে সংযুক্ত আরব আমিরশাহীতে বসবাসরত ৩৫ লক্ষ ভারতীয়র প্রতি বিশেষ যত্ন নেওয়ায় আবুধাবীর শাসক শেখ মোহামেদ বিন জায়েদ আল নাহিয়ান-কে ধন্যবাদ জানিয়েছেন। তিনি তাঁকে শীঘ্র ভারতে আসার আমন্ত্রণ জানান।
PG/CB/SB
(
স্বাস্থ্যওপরিবারকল্যাণমন্ত্রক
ভারতে ক্রমবর্ধিত ভাবে এ পর্যন্ত ৫৩ কোটি করোনা প্রতিষেধক টিকা দেওয়া হয়েছে
গত ২৪ ঘন্টায় ৫৭ লক্ষ টিকা দেওয়া হয়েছে
সুস্থতার হার বর্তমানে হয়েছে ৯৭.৪৬ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ৪০ হাজার ১২০
ভারতে সুস্পষ্টভাবে আক্রান্তের সংখ্যা  মোট আক্রান্তের ১.২০ শতাংশ
দৈনিক আক্রান্তের হার  বিগত ১৮ দিন ধরে যা ৩ শতাংশের নিচে
নতুন দিল্লি, ১৩ আগষ্ট, ২০২১
ভারতে কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ৫৩ কোটির কাছাকাছি পৌঁছেছে। দেশে এই টিকাকরণ কর্মসূচির সূচনা হয়েছিল ১৬ জানুয়ারি,২০২১।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ৫২ কোটি ৯৫ লক্ষ ৮২ হাজার ৯৫৬ জনকে টিকা প্রদান করা হয়েছে।
আজ সকাল সাতটায় পাওয়া তথ্য অনুযায়ী ৬০,৪০,৬০৭ টি টিকাদান কেন্দ্রের মাধ্যমে গত ২৪ ঘন্টায় ৫৭ লক্ষ ৩১ হাজার ৫৭৪ জনকে টিকা দেওয়া হয়েছে।
ভারতে এ পর্যন্ত ১ কোটি ০৩ লক্ষ ৪৩ হাজার ৪০৬ জন স্বাস্থ্যকর্মী প্রথম ডোজ এবং ৮০ লক্ষ ৫০ হাজার ৪০১ জন কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮২ লক্ষ ৫৪ হাজার ৪০৭ জন কর্মী প্রথম ডোজ এবং ১ কোটি ১৯ লক্ষ ৮৮ হাজার ০২৯ জন কর্মী দ্বিতীয় ডোজ পেয়েছেন। একইভাবে, ১৮-৪৪ বছর বয়সী ১৮ কোটি ৮০ লক্ষ ৫১ হাজার ২৪৭ জন প্রথম ডোজ এবং ১ কোটি ৩৯ লক্ষ ৫৩ হাজার ৫১৬ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১১ কোটি ৪৮ লক্ষ ৮৯ হাজার ৬৫৬ জন প্রথম ডোজ এবং ৪ কোটি ৪৪ লক্ষ ২১ হাজার ২৯৬ জন দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৮ কোটি ০০ লক্ষ ৯০ হাজার ৬৪০ জন প্রথম ডোজ এবং ৩ কোটি ৯৫ লক্ষ ৪০ হাজার ৩৫৮ জন দ্বিতীয় ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে। এই অভিযানকে সঠিকভাবে এগিয়ে নিয়ে যেতে ভারত সরকার বদ্ধপরিকর।
করোনার জনিত অতিমারির শুরু থেকে এ পর্যন্ত ৩ কোটি,১৩ লক্ষ, ০২ হাজার ৩৪৫ জন সুস্থ হয়ে উঠেছেন। গত ২৪ ঘন্টায় ৪২ হাজার ২৯৫ জন সুস্থ হয়ে উঠেছেন। সুস্থতার হার বর্তমানে দাঁড়িয়েছে ৯৭.৪৬ শতাংশ। দেশে গত ২৪ ঘন্টায় ৪০ হাজার ১২০ জন নতুন করে আক্রান্ত হয়েছেন। বিগত ৪৭ দিন ধরে দৈনিক আক্রান্তের হার ৫০ হাজারের নিচে রয়েছে। এজন্য কেন্দ্রীয় সরকারের পাশাপাশি রাজ্য এবং কেন্দ্রশাসিত অঞ্চলগুলির সরকারের ঐকান্তিক প্রচেষ্টা রয়েছে।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ৩ লক্ষ ৮৫ হাজার ২২৭। বর্তমানে মোট আক্রান্তের চেয়ে যা ১.২০ শতাংশ। মার্চ ২০২০ থেকে যা সর্বনিম্ন।
গত ২৪ ঘন্টায় দেশে মোট ১৯,৭০,৪৯৫ টি নমুনা পরীক্ষা হয়েছে। এছাড়া সারাদেশে এ পর্যন্ত ৪৮ কোটি ৯৪ লক্ষ ৭০ হাজার ৭৭৯ টি নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ২.১৩ শতাংশ। দৈনিক ভিত্তিতে এই হার আজ ২.০৪ শতাংশ। দৈনিক ভিত্তিতে আক্রান্তের হার গত ১৮ দিন ধরে ৩ শতাংশের এবং লাগাতার ৬৭ দিন ধরে ৫ শতাংশের নিচে রয়েছে।
CG/ SB
(